Atlantiki
Atlantiki ni bahari kubwa inayotenganisha Amerika upande wa magharibi na Afrika na Ulaya upande wa mashariki. Eneo lake ni kilometa za mraba 106,200,000 au sehemu ya tano ya uso wa dunia pamoja na bahari za pembeni kama bahari ya Baltiki na Mediteranea. Hivyo ni bahari kubwa ya pili duniani baada ya Pasifiki. Bila bahari hizi za pembeni eneo lake ni kilometa za mraba 82,400,000.
Bahari ya pembeni
Bahari ya pembeni ni sehemu ya bahari kubwa fulani inayotengwa nayo kwa kiasi fulani cha nchi kavu, kama rasi, visiwa au funguvisiwa pamoja na miinuko iliyopo chini ya maji.